Lomas de Samora
Lomas de Samora (isp. Lomas de Zamora) – miestas Argentinoje, Buenos Airių provincijoje, Buenos Airių aglomeracijoje, prie pietrytinės miesto ribos. Apygardos (partido) centras. 111 tūkst. gyventojų. Iki europiečių atvykimo čia gyveno indėnų gvaranių gentys. Įkūrus Buenos Aires pradėjo keltis kolonizatoriai. Miestas pavadintas žemvaldžio Juan de Zamora garbei. Apylinkėse vystoma gyvulinikystė, grūdinių kultūrų, vaisių auginimas, paukštininkystė. Maisto (pieno, miltų, vaisių), chemijos, popieriaus, medienos ir odos apdirbimo pramonė. Žemės ūkio mokykla, dailės galerija. Mieste gyvena didelė britų bendruomenė. Lomas de Samora – populiari poilsio vieta.